सामग्री: ट्विंकल खन्ना आणि अक्षय कुमार

पती रामासह चौदा वर्षं वनवासात जाण्याचा निर्णय घेणाऱ्या पतिव्रता सीतेचं या लेखाला निमित्त नाही. 

नवरा हेच प्राधान्य मानून लग्नानंतर नवऱ्याच्या शहरात स्थलांतरित होणाऱ्या किंवा लग्नानंतर संसारासाठी नोकरी सोडून घरी राहणाऱ्या महिलांबद्दल हे लिखाण नाही. 

हे साफ चुकीचं किंवा अगदी बरोबर असं टोकाचं काहीच नाही. काळं किंवा पांढरं नाही. हे संमिश्र पातळीवरचं आहे. 

स्वत:चा नवरा एका महिलेला उद्देशून जाहीर कार्यक्रमात काही आक्षेपार्ह बोलत असेल तर एखाद्या महिलेनं काय करावं? 

ज्या महिलेला उद्देशून हे बोललं गेलं, तिने हे प्रकरण खोडकर शाब्दिक कोट्या म्हणून सोडून दिलेलं नाही. उलट असं वागणं जगणं अस्वस्थ करतं आणि म्हणूनच त्याचा तिरस्कार करते अशा शब्दांत तिनं आपल्या भावना व्यक्त केल्या आहेत. 

त्या महिलेचे वडील त्या माणसाचा उल्लेख 'मूर्ख' असा करतात. 

अशा पुरुषाच्या पत्नीला लाजिरवाणं, ओशाळल्यासारखं वाटेल का? आपल्या पतीला त्या महिलेची माफी मागण्याचा सल्ला ती देऊ शकली असती का? की नवऱ्याची बाजू उचलून धरत ती त्या महिलेची थट्टा उडवेल?

ट्विंकल खन्नाचं ट्वीट

हा पुरुष कोण- त्याची पत्नी कोण आणि ही चर्चेतली महिला कोण हे तुम्हाला आतापर्यंत समजलं असेल. 

नसेल तर तो पुरुष म्हणजे प्रसिद्ध अभिनेता अक्षय कुमार आहे. त्याची पत्नी ट्विंकल खन्ना अभिनेत्री आणि लेखिका आहे. तर चर्चेत असलेली महिला विनोदी कलाकार मल्लिका दुवा. 

टीव्हीवरच्या एका रिअॅलिटी शोदरम्यान हा प्रसंग घडला. मल्लिका दुवा त्या कार्यक्रमात परीक्षक आहेत. अभिनेता अक्षय कुमार कार्यक्रमात पाहुणा परीक्षक म्हणून सहभागी झाला होता. कार्यक्रमाच्या प्रथेनुसार एखाद्या कलाकाराचा परफॉर्मन्स परीक्षकांना प्रचंड आवडल्यास ते सेटवर ठेवण्यात आलेली घंटा जोराने वाजवतात. 

एका स्पर्धकाचा परफॉर्मन्स आवडल्याने दुआ त्या घंटेजवळ पोहोचल्या. त्यावेळी अक्षय म्हणाला, 'मल्लिकाजी तुम्ही घंटा वाजवा. मी तुमची वाजवतो.   

द्वयर्थक अशा या उद्गारांवर मल्लिका, तिचे वडील आणि तमाम जनतेने आपल्या विचारांना वाट मोकळी करून दिली. पण अक्षय कुमारने याप्रकरणी मौन बाळगलं. 

अक्षयऐवजी त्याची पत्नी ट्विंकलने याबाबत मौन सोडलं. अक्षयचे उद्गार निखळ विनोद होता आणि त्या उद्गारांमधली कोटी लक्षात घ्या असं ट्विंकलनं म्हटलं. 

अक्षय कुमार- मल्लिका दुआ प्रकरण नक्की काय?

हे सगळं वाचताना तुम्ही हसत असाल! हसताय...\nमागील सामग्री खालीलप्रमाणे सारांशित केली जाऊ शकते:
स्वातंत्र्याची आणि स्त्रीवादाची कडवी पुरस्कर्ती असणाऱ्या अभिनेत्री आणि लेखिका ट्विंकल खन्नाने पती अक्षय कुमारची एका प्रकरणात बाजू घेतली आहे. अक्षयच्या द्व्यर्थी बोलण्याचं ट्विंकलने केलेलं समर्थन योग्य आहे?